هشام قنديل

هشام محمد قنديل (17 سبتمبر 1962) مهندس مصرى، بقى وزير الموارد المائية و الرى فى التشكيل الوزارى التانى فى وزارة عصام شرف من 21 يوليه 2011 و فضل فى المنصب ده بعد ما كمال الجنزورى مسك منصب رئيس الوزرا. بعد انتخابات الرئاسة 2012 و فوز محمد مرسى و بكده بقى الرئيس الخامس لمصر، عينه كرئيس للوزراء فى يوم 24 يوليه 2012 و اتشال من منصبه فى 3 يوليه 2013 مع نظام محمد مرسى.

 حياته 
اتخرج من كلية الهندسة جامعة القاهرة سنة 1984، و اخد الماجستير من جامعة يوتا فى سنة 1988 و الدكتوراه من جامعة نورث كارولينا فى امريكا ، انضم للمركز القومى لبحوث الميه و اخد وسام الجمهوريه من الطبقه التانيه فى سنة 1995 . و بقى مدير مكتب وزير الرى لشؤون ميه النيل من فترة 1999 لحد 2005 و اتعين كرئيس لقطاع ميه النيل .هشام قنديل كمان عضو مراقب للهيئة المصرية –السودانية المشتركة لمياه النيل و كبير خبراء الموارد المائيه ف البنك الافريقى للتمنية و اشترك فى اعمال مبادرة حوض النيل.

 وزارة الرى 
بقى وزير الرى فى حكومة عصام شرف و فضل فى حكومة الجنزوري.

 رئيس الوزراء 
بعد ما اتعين من الرئيس المصرى محمد مرسى فى 24 يوليه ، شكل حكومته يوم 2 اغسطس 2012.

 شوف كمان 
 وزارة هشام قنديل

 لينكات برانيه 

 مصادر 

   سبقه:كمال الجنزورى  رئيس وزرا مصر  2 اغسطس 2012 - 3 يوليه 2013 خلفه: حازم الببلاوى

تصنيف:مواليد 1962
تصنيف:رؤساء وزرا مصريين
تصنيف:وزراء رى مصريين
تصنيف:مهندسين مصريين
تصنيف:سياسيين مصريين
تصنيف:تنظيم الاخوان
تصنيف:منايفه
تصنيف:مصريين مع ثورة 25 يناير
تصنيف:متعلمين فى جامعة القاهره